Breakout

Breakout (בעברית: פריצה) הוא אלבום האולפן השני של הזמרת האמריקאית מיילי סיירוס, האלבום יצא לאור ב-22 ביולי 2008 על ידי חברת התקליטים הוליווד רקורדס. האלבום מכיל מוזיקת פופ רוק. סיירוס השתתפה בכתיבתם של שמונה מתוך שנים עשר השירים באלבום. לשירים החדשים שלי יש קצת אווירה אחרת. סוף סוף יצא לי, קצת, לצאת ולעשות בדיוק את סוג הסאונד שאני רוצה לעשות. באלבום האחרון שלי הייתי צריכה להציג את עצמי ועכשיו כשאנשים כבר יודעים מי אני ויודעים קצת עליי, זה פשוט, אתה יודע, להכיר אותי אישית. " — - סיירוס מדברת על ההבדל בין Breakout ל-Meet Miley Cyrus. סיירוס היא זמרת-יוצרת ושחקנית ששיחקה בתפקיד מיילי סטיוארט, נערה עם חיים כפולים סודיים ככוכבת הפופ האנה מונטנה, בסדרת הטלוויזיה של ערוץ דיסני, האנה מונטנה. בזכות סדרת הטלוויזיה, סיירוס זכתה לפרסום כאלילת נוער והוציאה לאור מוזיקה תחת שמה של דמותה בסדרה. אלבום הבכורה של סיירוס, Meet Miley Cyrus, יצא כדיסק השני של האלבום הכפול של פסקול העונה השנייה של הסדרה בשנת 2007. Breakout הוא אלבום האולפן השני של סיירוס והראשון שלה שלא היה קשור לזיכיון האנה מונטנה. סיירוס הסבירה כי האלבום נקרא בשמו כיוון שהוא תיאר אותה ”מתרחקת מהאנה אבל רק קצת שונה.” היא גם החליטה להעניק את השם לאלבום על שם השיר "Breakout" משום שהוא היה "אחד השירים האהובים עליה". סיירוס האמינה כי בהשוואה לאלבומיה הקודמים, Breakout היה "בוגר" ו"קצת יותר יצירתי." סיירוס כיוונה לשלב צליל המושפע ממוזיקת רוק, באומרה ”הכתיבה בהחלט שונה... משמעות המילים היא יותר מצמד התקליטים האחרונים שלי”. לדברי סיירוס, האלבום תיעד לעומק את האירועים שהתרחשו בחייה בשנה האחרונה. רוב השירים נכתבו כאשר סיירוס ביצעה את סיבוב ההופעות Best of Both Worlds Tour מאוקטובר 2007 עד ינואר 2008. הקלטת האלבום החלה מיד לאחר סיום סיבוב ההופעות, והסתיימה במרץ 2008, כשסיירוס יצאה לצילומי הסרט האנה מונטנה: הסרט. היא ציינה כי דרך כל שיר יכול המאזין לגלות משהו עליה ועל עצמו. על הקשר עם מעריציה דרך האלבום, היא טענה שהיא רוצה ש”נערות ירגישו מסוגלות להרגיש מועצמות ופשוט ירגישו שהן מסוגלות לחגוג”, והמשיכה לומר כי ”[כשהן יקשיבו] למוזיקה הזו, אני מקווה שהן יכולות להרגיש סיבה לרקוד ופשוט לחייך וליהנות. הדיסק הזה מתאים לחלוטין לגיל [של המעריצות שלי], במיוחד בשבילי”. השיר "Breakout" נכתב על ידי טד ברונר בשיתוף פעולה עם עם טריי ויטטו וג'ינה שוק מלהקת The Go-Go's. השיר הוקלט לראשונה על ידי זמרת הפופ האמריקאית קייטי פרי, לאלבומה השני One of the Boys שיצא לאור בשנת 2008, אך השיר נגנז מהאלבום והוקלט מאוחר יותר על ידי סיירוס בגרסה בה פרי מספקת קולות רקע. כמו רוב השירים באלבום, סיירוס כתבה את השיר "7 Things" במהלך סיבוב ההופעות Best of Both Worlds Tour וסיפרה כי השיר נכתב על בן זוג לשעבר. סיירוס סיפרה כי המילה "שונאת" מתארת כמה כועסת היא הייתה באותו הזמן. במקור, "7 Things" השיר היה יותר "רך ונעים" אבל סיירוס אמרה כי היא "השתגעה" במהלך תהליך ההקלטה ונתנה לשיר צליל קשה יותר. סיירוס החליטה להקליט גרסת כיסוי לשיר "Girls Just Want to Have Fun" של סינדי לאופר מהאלבום She's So Unusual שיצא בשנת 1983 לאחר שדיברה עם לאופר בטקס פרסי גראמי ה-50. שתי הזמרות שוחחו על מוזיקה, כאשר לאופר הצהירה: ”ובכן, אל תפחדי מכלום. אנשים מבזבזים את חייהם בפחד. תתפסי הירח. אבל אל תעשי את זה כי מישהו אמר לך שזה רעיון טוב.”.סיירוס האמינה שאמירתה של לאופר כוללת את הכיוון אליו התכוונה באלבום, לכן ביצעה גרסה משלה לשיר "Girls Just Want to Have Fun". עם זאת, היא רצתה שגרסתה תהיה שונה לחלוטין מגרסאות אחרות של השיר ששמעה. היא תיארה את התהליך כ”ללמוד את השיר מחדש”. על השיר עצמו סיירוס אמרה, ”כשאתה מאזין לשיר זה כאילו אתה אפילו לא בטוח מה זה. זה משהו חדש לגמרי.” השיר "Full Circle" נכתב על ידי סיירוס, סקוט קטלר ואן פרבן על יחסיה של סיירוס עם ניק ג'ונאס מלהקת האחים ג'ונאס. ”מדובר בשני אנשים. הם תמיד יחזרו אחד לשני לא משנה מה יגידו האנשים הרעים שמנסים להפריד ביניהם” סיפרה סיירוס על הרעיון מאחורי השיר. "Fly on the Wall" נכתב על ידי סיירוס בעזרת ארמאטו, ג'יימס ודוורים קראולו. "Fly on the Wall" נכתב על התקשורת, בנוגע ל”איך שהם חושבים שהם יודעים הכל [עליי], כשהם לא יודעים. הם רוצים להיות זבוב על הקיר שלי ולצפות [בי] 24/7.” סיירוס, ארמאטו, ג'יימס ואהרון דאדלי כתבו יחד את "Wake Up America", שיר על סביבתנות. סיירוס הקליטה גרסת כיסוי של "Four Walls" של שייאן קימבול מתוך האלבום The Day Has Come משנת 2006 עבור האלבום, שכותרתו "These Four Walls". השיר האחרון הוא גרסה מחודשת ללהיט "See You Again" שכלול במקור באלבום הבכורה של סיירוס, Meet Miley Cyrus, בגרסת רמיקס של צמד המפיקים רוק מאפיה. 7 Things הוא הסינגל הראשון מהאלבום. יצא ב-17 ביוני 2008. הסינגל זכה לביקורות חיוביות וזכה להצלחה מסחרית עולמית והסינגל הגיע למקום ה-9 במצעד האמריקאי בילבורד הוט 100 ונכנס לעשירייה הפותחת במצעד האוסטרלי, יפני ונורווגי. נכון לאפריל 2017, הקליפ לשיר צבר למעלה מ-250 מיליון צפיות. See You Again (ברמיקס של Rock Mafia) הוא הסינגל השני מהאלבום. יצא ב-25 באוגוסט 2008. הסינגל זכה להצלחה ומכר 2.5 מיליון עותקים בארצות הברית והגיע למקום ה-10 במצעד האמריקאי בילבורד הוט 100 ונכנס לעשירייה הפותחת במצעד שירי הפופ של ארצות הברית ולמצעדים של אוסטרליה, קנדה והונגריה. Fly On The Wall הוא הסינגל השלישי מהאלבום. יצא ב-27 בפברואר 2009. הוא מדבר על הפפראצי שהם כמו "זבוב על הקיר" שמנסה לצפות בה כל הזמן. הקליפ המוזיקלי של השיר לקח השראה מהקליפ Thriller של מייקל ג'קסון, הקליפ מתאר את סיירוס שמנסה להימלט מהפפראצי כשהם הולכים בעקבותיה במוסך חניה. מידע על האלבום Breakout באתר MusicBrainz האלבום Breakout באתר Discogs אנטונינה ארמאטו, סקוט קטלר, ג'ון פילדס, טים ג'יימס, דרים קאראוגלו, אן פרבן, מתיו ויילדר John Hiscock, ‏Miley Cyrus interview: I'm going to hire an acting coach, The Telegraph, 25 March 2010 Exclusive: Miley Cyrus Grows Up On 'Breakout', Billboard (באנגלית) "Miley Cyrus Talks 'Breakout,' Part I" Walmart Soundcheck: Interview - Part 2, וולמארט, ‏20 בדצמבר 2009 On Air with Ryan Seacrest(הקישור אינו פעיל) הערות האלבום Breakout Katy Perry singing backing vocals for Miley Cyrus, Hindustan Times, ‏2 במרץ 2009 JOCELYN VENA, Miley Cyrus' '7 Things' Is About Nick Jonas, Director Brett Ratner Seemingly Reveals, MTV, ‏28 באוגוסט 2008 (באנגלית) JOCELYN VENA, Miley Cyrus Admits 'Full Circle' Is About Nick Jonas, MTV, ‏1 ביוני 2010 (באנגלית) JOCELYN VENA, Miley Cyrus Spoofs Michael Jackson's 'Thriller' Video -- Swapping Zombies For Paparazzi, MTV, ‏12 באוקטובר 2008 The Day Has Come - Cheyenne Kimball, AllMusic